363 



at der ikko danner sig nogen Issekam , men at Tindingemusklerne hos dette Kæmpe- 

 dovendyr hele Livet igjennem have været adskilte ved et bredt og fladt Mellemrum som 

 hos Mylodon robustus og visse andre megatherioide Slægter. Henimod Øjehulen bøje 

 Overfladens Sidevægge sig lidt ud fra hinanden, og der findes her en Antydning til en 

 bageste Øjehule-Udvækst, hvorved Tindingegruben afgrændses fra Øjehulen. 



Hjærnekassens Grundflade er paa mange Maader saa beskadiget og ufuldstændig, at 

 den ikke tilsteder en fyldestgjørende Beskrivelse. 



I den højre Øjehule ses nærved dens forreste Rand og højt oppe et lille, af 

 hærdet Ler ganske tilstoppet Hul, som jeg paa Grund af dets Plads anser for Taarehullet, 

 til hvilket der ellers ikke vilde findes Spor, og som desuden hos Mylodon robuslus i Følge 

 Owens Angivelse ligeledes er af meget ringe Størrelse. Tæt ovenfor dette Hul begynder 

 en takket Revne, som løber et Stykke bagtil og nedad inde i Øjehulen og har en ikke 

 ringe Lighed med en noget gabende Søm; imidlertid begynder den i altfor stor Nærhed af 

 Taarehullet, til at jeg uagtet denne Lighed tør holde den for andet end en tilfældig Sprække. 

 I ringe Afstand nedenfor Taarehullet løber en dyb, til Dels med Ler udfyldt Spalte nedad 

 mod Roden af Kindbenet, men ogsaa denne synes snarest at være fremkommen ved en 

 Beskadigelse. Saaledes er Forholdet paa højre Side; den venstre Øjehule er desværre 

 endnu mere beskadiget; dens Væg er forknust og trykket i Stykker, og der kan ikke fra 

 den hentes nogen Oplysning, som kunde hjælpe til en sikker Tydning af Revnerne og 

 Sprækkerne i den højre Øjehule. 



Kindbenene (ossa malaria), med Hensyn til hvilke man ikke maa glemme, at de 

 kun ere blevne henførte til det her beskrevne Kranie i Følge en Formodning, som ganske 

 vist synes højst sandsynlig, men for hvis Rigtighed der dog ikke haves afgjort Sikkerhed 1 ), 

 ere lidt større end de samme Ben hos Mylodon robustus, men ligne dem iøvrigt paa 

 enkelte Afvigelser nær, som ikke ere større end, at de gjerne kunne være tilstede hos 

 forskjellige Individer af samme Art, ja vel endog, efter den hos Coelodon escrivanensis 

 gjorte Erfaring 2 ) at dømme, vise sig mellem højre og venstre Kindben af et og samme 

 Individ. De ere ikke voksede fast sammen med Tindingebenenes Kindudvækst (processus 

 zygomaiicus oss. temp.), men denne Udvækst er dog saaledes indkilet i Gabet mellem den 

 øverste og den mellemste af de tre Grene, i hvilke Kindbenet bagtil deler sig, at den hele 

 Kindbue, ligesom hos Mylodon robustus, i det væsenlige kan betragtes som uafbrudt. De 



') Tab. I er udført, efter at det hojre Kindben allerede var kittet fast paa Kraniet; den Streg, som 

 angiver Stedet, hvor det var afbrækket, er derved blevet lidt tyndere end den burde været, og Brud- 

 fladerne have faaet Udseende af at passe endnu nøjagtigere til hinanden, end det var Tilfældet, 

 førend de bleve sammenkittede. 



2 ) Kgl. D. Vid. Selsk., 5. Række, naturv. og math. Afd. XH. 3. Kæmpedovendyr-Slægten, Coelodon, af 

 J. Reinhardt. S. 278 (28). 



